Padelio tenisas

Padelis () – rakečių sporto šaka, kilusi iš Meksikos. Kartais dar vadinamas padelio tenisu. Dažniausiai žaidžiamas poromis (dvejetais) uždaroje aikštelėje, kuri yra šiek tiek mažesnė nei teniso dvejetų. Nors padelis naudoja tą pačią taškų skaičiavimo sistemą kaip tenisas, taisyklės, smūgiai ir technika skiriasi.

Padelio kamuoliukai  panašūs į teniso, tačiau turi šiek tiek mažiau slėgio. Pagrindiniai skirtumai tarp padelio ir teniso yra tai, kad aikštelė turi sieneles (stiklus), o kamuolys gali būti atmušamas nuo jų – panašiai kaip skvošo žaidime – bei tai, kad naudojamos tvirtos raketės be stygų. 

Pagal 2024 metų duomenis, padelis žaidžiamas 130 šalių. Šį sportą žaidžia apie 30 milijonų žmonių visame pasaulyje. Iš jų 50 % žaidžia reguliariai (bent kartą per savaitę), 40 % žaidėjų yra moterys.https://padel1969.com/padel-statistics-of-2024/

Pirmosios rungtynės sužaistos 1969 m.

 Lietuvoje 
2014 m. sausį įsteigta Lietuvos padelio teniso federacija. Jos steigėjas – Šarūnas Marčiulionis, pirmasis federacijos prezidentas – Andrejus Zadneprovskis.Š. Marčiulionis iš Ispanijos parsivežė egzotišką sporto šaką, su A. Zadneprovskiu įkūrė federaciją Dabartinis (2025 m.) Lietuvos padelio teniso federacijos prezidentas – Liutauras Radzevičius.https://padel.lt/kontaktai/

 Šaltiniai 

Kategorija:Rakečių sportas